kardosdrur/scandi-wiki huggingface dataset:
Volvo (flertydig)

Volvo er et varemærke og navn på flere virksomheder med forskellige ejerforhold:

Industrivirksomheder 
 Volvo-koncernen, svensk industrikonglomerat
 Volvo Trucks, svensk lastbilfabrikant og datterselskab i Volvo-koncernen
 Volvo Construction Equipment, svensk fabrikant af entreprenørmaskiner og datterselskab i Volvo-koncernen
 Volvo Busser, svensk fabrikant af busser og datterselskab i Volvo-koncernen
 Volvo Penta, svensk fabrikant af marinemotorer og datterselskab i Volvo-koncernen
 Volvo Aero, svensk tidligere fabrikant af flymotorer og datterselskab i Volvo-koncernen
 Volvo Cars, svensk personbilsfabrikant ejet af Zhejiang Geely Holding Group

Varemærker 
 Volvo Trademark Holding, virksomhed som ejer varemærkerettighederne til Volvo, selskabet er ligeligt ejet mellem AB Volvo og Volvo Cars
 Volvo Ocean Race, kapsejlads jorden rundt sponsoret af varemærket Volvo
 Volvo Baltic Race, kapsejlads på Østersøen sponsoreret af varemærket Volvo
 Renault Trucks, fransk lastbilfabrikant og varemærke i Volvo-koncernen
 Mack Trucks, amerikansk lastbilfabrikant og varemærke i Volvo-koncernen
 Nissan Diesel, japansk lastbilfabrikant og varemærke i Volvo-koncernen

Servicevirksomheder 
 Volvofinans Bank, svensk bank- og finansvirksomhed ejet af svenske volvoforhandlere, Sjätte AP-fonden og Ford
 Volvia, svensk forsikringsselskab ejet af If Skadeförsäkring

Uddannelsesinstitutioner 
 Volvogymnasiet, gymnasie i Skövde som drives af Volvo Cars
 Göteborgsregionens tekniska gymnasium, gymnasie i Göteborg, samarbejde mellem Volvo, Volvo Cars og Göteborg by

Fabrikker 
 Torslandaverken, Volvo Cars fabriksanlæg på Hisingen i Göteborg
 Volvo Uddevallaverken, Volvo Cars tidligere fabriksanlæg i Uddevalla
 Volvoverken i Kalmar, Volvo Cars tidligere fabriksanlæg i Kalmar
 Volvoverken i Halifax, Volvo Cars tidligere fabriksanlæg i Halifax

I øvrigt 
 Volvo Lastvagnar (bog), roman fra 2005 af den norske forfatter Erlend Loe
 Volvo Museum, virksomhedsmuseum i Göteborg
 Volvohandlarföreningen, svensk interesseorganisation for Volvoforhandlere
 Volvo (sang), sang af den svenske musiker Eddie Medusa
Amadeo de Souza Cardoso

Amadeo de Souza-Cardoso (14. november 1887 – 25. oktober 1918) var en portugisisk kunstner. Han blev født i Mancelos, en region i Amarante. På sin nittenårs fødselsdag tog han til Paris, for at fortsætte sine studier af arkitektur, men han ændrede hurtigt sine planer og begyndte at male malerier, fortrinsvis karikaturer. I 1910 opholdt han sig i nogle måneder i Bruxelles, hvor han fik udstillet nogle værker og opnåede en vis opmærksomhed. Han blev gode venner med kunstnere og forfattere som Gertrude Stein, Juan Gris, Amedeo Modigliani, Alexander Archipenko, Max Jacob, Constantin Brâncuşi og Otto Freundlich. I 1913 deltog Amadeo de Souza Cardoso i to væsentlige udstillinger: Armory Show i USA, som rejste fra New York City, via Boston til Chicago, og Erste Deutsche Herbstsalon på Galerie Der Sturm i Berlin. Begge udstillinger præsenterede moderne kunst for et publikum, der ikke var vant til dette.

Amadeo tog ved 1. verdenskrigs udbrud tilbage til Portugal, hvor han giftede sig med Lucie Meynardi Peccetto. Allerede i 1918, i en alder af 30 døde han af den spanske syge.

Udvalgte værker 
 Retrato de Francisco Cardoso (Portræt af Francisco Cardoso)
 Menina dos Cravos (Carnation Girl)
 Cozinha da Casa de Manhufe (Manhufe's Køkken)
 Entrada (Indgangsparti)
 Pintura
 Os falcões (høge), álbum XX dessins, publ. in Paris, 1912
 O castelo (Borg) 1912
 Pintura Coty, 1917
 Máscara de olho verde (Den grønøjede maske), 1916

Litteratur 
 Couto, Célia Pinto do / Rosas, M.ª Antónia Monterroso : O Tempo da História vol.2, Porto Editora
 Freitas, Maria Helena, et al.: Amadeo de Souza-Cardoso. Avant-Garde Dialogues. Exhibition Catalogue. Calouste Gulbenkian Foundation, Lisbon, 2006.

Eksterne henvisninger 

 Amadeo De Souza Cardoso Museum
 The Modern Art Centre of the Calouste Gulbenkian Foundation 

Malere fra Portugal
Provinsen Guayana

Guayana Provinsen (1585 - 1864) var en provins i det spanske imperium og senere i Venezuela. I 1776 blev territoriet omdefineret, hvorefter det omtrent dækkede samme område som nutidens Guyana. 

Provinser i det spanske impirium
Venezuela
Provinser
Peter Ratican

Peter Joseph Ratican (13. april 1887 i St. Louis - 20. november 1922 smst) var en amerikansk fodboldspiller som deltog i OL 1904 i St. Louis.

Ratican vandt en sølvmedalje i fodbold under OL 1904 i St. Louis. Han var med på det amerikanske hold Christian Brothers College som kom på en andenplads i fodboldturneringen efter det canadiske hold Galt Football Club.
Han var midtbanespiller og spillede alle fire kampe i turneringen.

Eksterne henvisninger 
 http://www.sports-reference.com/olympics/athletes/ra/peter-ratican-1.html 

Fodboldspillere fra USA
Cormic Cosgrove

Cormic F. Cosgrove (15. februar 1866 - 6. juli 1930) var en amerikansk fodboldspiller som deltog i OL 1904 i St. Louis.

Cosgrove vandt en bronzemedalje i fodbold under OL 1904 i St. Louis. Han var med på det amerikanske hold St. Rose Parish som kom på en tredjeplads i fodboldturneringen.
Han spillede alle fire kampe i turneringen.

Eksterne henvisninger 
 http://www.sports-reference.com/olympics/athletes/co/cormic-cosgrove-1.html 

Fodboldspillere fra USA
Ord&Bild

Ord&Bild, tidligere Ord och Bild, er Sveriges ældste kulturtidsskrift som fortsat udgives. Det er grundlagt i 1892 af Karl Wåhlin og er kendetegnet ved gennem hele sin historie aldrig at have været en del af en mediekoncern, og det har dermed kunnet indtage en uafhængig holdning. Ord&Bild behandler litteratur, filosofi og politik. Mange af Sveriges mest kendte skribenter har været publiceret i tidsskriftet. Ligesom en del danske forfattere, som f.eks. Harald Kidde og Tom Kristensen, har fået udgivet noveller og digte i Ord&Bild.
Siden 1980'erne har redaktionen haft sæde i Göteborg. Ord&Bild indgår i det europæiske kulturtidsskriftnetværk Eurozine.

Redaktører 
 Karl Wåhlin (1892-1937)
 Sven Rinman (1938-1950)
 Lennart Josephson (1951-1957)
 Björn Julén (1958-1961)
 Lars Bäckström (1962-1970)
 Björn Håkanson (1963)
 Lars Bjurman (1963-1972)
 Annika Engström (1968-1971)
 Lars Kleberg (1970-1971)
 Staffan Cullberg (1971)
 Agneta Pleijel (1971-1975)
 Tomas Forser (1972-1974)
 Per Lysander (1972-1977)
 Ingvar Lindblom (1974-1979)
 Maria Bergom Larsson (1975-1976)
 Eva Adolfsson (1976-1982)
 Lars Linder (1977-1982)
 Ingamaj Beck (1978)
 Birgit Munkhammar (1980)
 Ingmar Karlsson (1981)
 Madeleine Gustafsson (1982-1984)
 Svante Weyler (1979-1985)
 Lars Hansson (1979-1987)
 Björn Linnell (1984-1985)
 Ola Holmgren (1985-1986)
 Mikael Löfgren (1985-1989)
 Johan Öberg (1990-1994)
 David Karlsson (1995-1998)
 Carl Henrik Fredriksson (1998-2001)
 Annika Ruth Persson (2001-2004)
 Cecilia Verdinelli Peralta (2004-2009)
 Martin Engberg 2009-

Ekstern henvisning 
 www.tidskriftenordobild.se

Tidsskrifter fra Sverige
Tidsskrifter om litteratur
Politiske tidsskrifter
Clyde Purnell

Clyde Honeysett Purnell (14. maj 1877 - 14. august 1934) var en britisk fodboldspiller som deltog i OL 1908 i London.

Purnell blev olympisk mester i fodbold under OL 1908 i London. Han var med på det britiske fodboldhold som vandt turneringen foran Danmark og Holland.

Eksterne henvisninger 
 

Fodboldspillere fra England
Olympiske mestre fra Storbritannien
Fodboldspillere ved sommer-OL 1908
Olympiske fodboldspillere fra Storbritannien
Deltagere for Storbritannien ved sommer-OL 1908
Panhandle

Kursiv tekst

Panhandle et et engelsksproget begreb, som dækker over en mindre, udstikkende del af et landområde. Den har samme form som en halvø, men ordet panhandle bruges normalt ikke om landområder der omgivet af vand på tre sider. Ordet betyder egentlig et håndtag (eller skaft) til en stegepande eller gryde. Begrebet er opstået i USA i midten af 1800-tallet, hvor det blev brugt om en del af West Virginia, men bruges i dag om områder i adskillige af USA's stater. Således er der panhandles i de følgende stater:

 Alaska
 Connecticut - Den sydvestlige del af Fairfield County.en
 Florida - The Florida Panhandle omfatter de vestligste dele af staten, et område, der er omkring 300 km langt og mellem 75 og 150 km bredt. Omvendt kan man sige at resten af Florida udgør USA's panhandle.
 Idaho
 Maryland
 Nebraska
 Oklahoma
 Texas - 26 amter i det nordlige Texasen udgør et panhandle (se kortet). Desuden findes også the Trans-Pecos i det vestlige Texas, der dækker 9 amter og i nogle tilfælde regnes for at være et panhandle.
 West Virginia - West Virginia har to panhandles. Det nordligeen omfatter de fire nordligste amter i staten, og det østligeen omfatter enten de tre eller de otte østligste amter (afhængig af hvor bredt man definerer det).

Betegnelsen bruges stort set ikke uden for USA, men tilsvarende landområder findes naturligvis mange steder i verden. For eksempel kunne Caprivi-striben i Namibia og de syv nordøstlige stater i Indien kaldes for "panhandles".

Fodnoter 

USA's geografi
Cockspur Island

Cockspur Island er en amerikansk ø beliggende i Savannah-flodens sydlige kanal tæt ved Lazaretto Creek, nordvest for Tybee Island, Georgia, USA.

Det meste af øen ligger indenfor grænserne af nationalparken Fort Pulaski National Monument.

Historiske bygninger og områder 
 Fort Pulaski
 Cockspur Island fyrtårn, designet af New Yorker-arkitekten John S. Norris.
 Batteriet Hambright, opført under den spansk − amerikanske krig, som kystbatteri. Batteriet blev reaktiveret under første- og anden verdenskrig.
 Monument til minde om John Wesley.

Betydende personer 
Grundlæggeren af metodismen, i USA, John Wesley ankom til øen den 6. februar 1736, hvor han udbredte sit budskab.

Georgia
Øer i USA
Pascale Hutton

Pascale Hutton (født 14. juni 1979) er en canadisk skuespiller. Hun blev født i Creston, British Columbia. Hutton blev uddannet som skuespiller ved University of Alberta i Edmonton.

Film 

 2005 Fantastic Four 
 2004 Ginger Snaps 2
 2004 Chicks with Sticks'' 

Hun har endvidere medvirket i en række TV - serier

Referencer

Eksterne henvisninger 

 

Skuespillere fra Canada
Breide Rantzau

Breide Rantzau henviser til blandt andre:

 Breide Rantzau (1506-1562) til Bollingstedt (1506-1562) - slesvig-holstensk statholder
 Breide Rantzau (1556-1618) til Rantzausholm (1556-1618) - dansk rigsråd og statholder
Félix Sesúmaga

Félix Sesúmaga Ugarte (født 12. oktober 1898, død 24. august 1925) var en spansk fodboldspiller, som deltog i de olympiske lege 1920 i Antwerpen.

Sesúmaga var fra Baskerlandet, men blev hentet til FC Barcelona, efter at han havde scoret tre gange mod dem i Copa del Rey-finalen i 1919. Han vandt Copa del Rey med Barcelona det følgende år, men kom senere til Athletic Bilbao, hvor han vandt sin tredje Copa del Rey i 1923.

Ved OL 1920 var han med på det spanske landshold, der her spillede sin første landskamp nogensinde. Holdet indledte med at besejre  1-0. I kvartfinalen blev det til nederlag til  på 1-3, men dermed var det ikke slut, idet taberne i kvartfinalerne spillede en turnering om andenpladsen, og her vandt Spanien først 2-1 over , dernæst 2-0 over . Udover taberne af kvartfinalerne var også de to tabere til vinderne (som var Belgien) også i spil til andenpladsen, og Spanien skulle nu have mødt , som Belgien mødte i finalen, men de var udvandret i protest og blev derpå diskvalificeret. I stedet mødte spanierne , som havde tabt til Belgien i semifinalen, og her vandt Spanien 3-1 og blev derfor sølvvindere i turneringen. Sesúmaga spillede fire af de fem kampe i turneringen og scorede begge målene mod Italien samt to mål mod Holland. Han nåede i alt otte landskampe, men scorede ikke flere end de fire mål under OL.

Han måtte opgive fodboldspillet i 1924 på grund af sygdom, og han døde året efter.

Referencer

Eksterne henvisninger 

Fodboldspillere fra Spanien
Fodboldspillere fra FC Barcelona
Fodboldspillere fra Athletic Bilbao
Deltagere for Spanien ved sommer-OL 1920
Olympiske sølvmedaljevindere fra Spanien
Nul komma snart

"Nul Komma Snart" er temasangen fra MGP 2012 som er skrevet af Lasse Kramhøft (Pillefinger). Den blev sunget af alle MGP finalisterne fra MGP 2012.

Eksterne kilder og henvisninger
 Om sangen  på dr.dk/Ramasjang

MGP
Sange fra 2012
Sange fra Danmark
Windsor Herald

Windsor Herald of Arms in Ordinary er en officer fra College of Arms i London. Embedet er formentlig oprettet i 1364, da en efterkommer af Edward III opnåede titlen som herold, da han overbragte kongen nyheden om slaget ved Auray.

Den mest kendte Windsor Herald var Elias Ashmole fra det 17. århundrede. Den nuværende indehaver af ærestitlen er William George Hunt.

Referencer
 The College of Arms, Queen Victoria Street : being the sixteenth and final monograph of the London Survey Committee, Walter H. Godfrey, assisted by Sir Anthony Wagner, indeholder en komplet liste over "the officers of arms",  (London, 1963)
 A History of the College of Arms &c, Mark Noble, (London, 1804)

Eksterne links
The College of Arms
CUHGS Officer of Arms Index

Heraldik
Savannahfloden

Savannahfloden er en større flod, ca. 484 km lang,  i det sydøstlige USA. Floden danner for en stor del grænsen mellem staterne South Carolina og Georgia.

To bifloder, Tugaloofloden  og  Chattoogafloden, danner den nordligste del af grænsen mellem South Carolina og Georgia.

Flodens udspringer  på den sydøstlige side af Appalachian-bjergene.

To af USA’s større byer, Savannah og Augusta, er beliggende ved flodens bred på Georgia-siden.

Vandløb i USA
Škoda Octavia III

Škoda Octavia III (type 5E) er den tredje modelgeneration af den lille mellemklassebil Škoda Octavia, som kom på markedet i februar 2013. Octavia III er ligesom Volkswagen Golf VII bygget på Volkswagen-koncernens nye MQB-platform. Bilen blev introduceret i midten af december 2012 på ŠkodaAutoMuzeum.

Modelhistorie 
Den i december 2012 introducerede bil er op til 102 kg lettere end forgængeren. Derved har GreenLine-modellen et CO2-udslip på 89 g/km og et brændstofforbrug på 3,4 l diesel pr. 100 km. Bagagerummet i sedanudgaven kan rumme 590 liter, og i Combi (stationcar) mere end 600 liter. Prisniveauet er ca. det samme som forgængeren. Sedanudgaven kommer ud til forhandlerne i februar 2013, og Combi i marts. Senere følger RS- og Scout-modeller, hvor RS igen findes med enten benzin- eller dieselmotor.

I tredje generation af Octavia er sikkerhedssystemer i bilen standard- eller ekstraudstyr. Det gælder bl.a. nødbremseassistent, vognbaneskiftadvarselssystem, multikollisionsbremse, træthedsgenkendelsessystem samt aktiv motorhjelm for fodgængerbeskyttelse. I EU-lande er også knæairbags samt sideairbags bagi standardudstyr.

For første gang kan en Škoda udstyres med komfortudstyr som f.eks. afstandsafhængig fartpilot, adaptiv fjernlysassistent, trafikskiltsgenkendelse og KESSY (Keyless-Entry-Start-and-Exit-System; nøglefrit adgangs-, start- og udgangssystem). Bilen fås også med autoradio fra Canton samt videreudviklede multimediesystemer.

Modellen blev kåret til Årets Bil i Danmark 2014.

Motorer 
Den nye Octavia vil i starten findes med fire TSI-benzinmotorer samt tre commonrail-dieselmotorer. Benzinmotorernes effekt går fra 1,2 TSIs 63 kW (86 hk) op til 1,8 TSIs 132 kW (180 hk). Dieselprogrammet går fra 1,6 TDI med 66 kW (90 hk) over Green Line med 81 kW (110 hk) op til 2,0 TDI med 110 kW (150 hk). Alle motorer, bortset fra basismotorerne, findes i en Green tec-version med start/stop-system. Bilen findes med manuel gearkasse eller DSG-automatgear. Planlagt er også versioner med firehjulstræk samt Scout- og RS-modeller.

Tekniske specifikationer

Kilder 

3
Små mellemklassebiler
Forhjulstrukne biler
Biler introduceret i 2012
Biler fra 2010'erne
Årets Bil i Danmark
Stationcars
Zivar bay Ahmadbayov

Zivar bay Ahmadbayov (født 1873 i Shamakhi, død 16. februar 1925 i Baku) var en Aserbajdsjansk arkitekt. Han var den første Aserbajdsjanske arkitekt med en videregående uddannelse.

Eksterne henvisninger 
 Статьи | Где очей моих отрада / Любви и роскоши приют – Зивяр бек Ахмедбеков (1873-1925) 

Arkitekter fra Aserbajdsjan
Historicistiske arkitekter
IONIS Education Group

IONIS Education Group er en gruppe af private videregående uddannelsesinstitutioner i Frankrig. 
Gruppen blev oprettet i 1980 og  havde i 2021 mere end 30.000 studerende og 80.000 alumner. 

26 skoler er medlemmer af gruppen.

Medlemmer

IONIS Institute of Business 
 Institut supérieur de gestion
 ISG Luxury Management
 ISG Sport Business Management
 ISEG marketing and communication school
 ISTH
 ICS bégué
 Institut supérieur européen de formation par l'action
 MOD'SPE Paris
 XP, the international esport & gaming school

IONIS Institute of Technology 
 École pour l'informatique et les techniques avancées
 EPITA IA
 École spéciale de mécanique et électricité
 École pour l'informatique et les nouvelles technologies
 Institut polytechnique des sciences avancées
 Sup'Biotech
 E-Artsup
 Epitech Digital
 IONIS School of Technology and Management
 Coding Academy
 SecureSphere by EPITA
 Supinfo
 Supinfo Digital
 Web@cademie

IONIS Education Solutions 
 École des technologies numériques appliquées
 Fondation IONIS
 IONISx
 IONIS 361
 PHG Academy

Ekstern henvisning 
 Uddannelsernes websted   

Uddannelsesinstitutioner i Frankrig
Tekniske universiteter
Etableret i 1994
Charaxes pelias

Charaxes pelias er en sommerfugl i Takvingefamilien, der er fundet i Sydafrika.

Vingefanget er 60-70 mm for hanner og 65-75 mm for hunner. Den har på hinanden følgende kuld fra september til april.

Larven lever af planter som Hypocalyptus obcordatus, Osyris compressa, Osyris lanceolata, og Rafnia-arter.

Referencer 

Takvingefamilien
Ophiocordyceps

Ophiocordyceps (snyltekølle) er en slægt af svampe af Ophiocordycipitaceae-familien. Den blev første gang beskrevet af Tom Petch i 1931 og indeholder ca. 140 arter, der snylter på insekter. 

Blandt arterne er især  Ophiocordyceps unilateralis kendt som parasit på myrer, hvor den angriber dens hjerne og får den til at ændre adfærd, ofte beskrevet som at den får myren til at blive en zombie. Desuden er kinesisk snyltekølle (Ophiocordyceps sinensis) meget anvendt i Kina og Tibet, bl.a. som afrodisiakum.

Kilder 

Sæksvampe
Stalheim Hotel

Stalheim Hotel er et hotel, der ligger på Stalheim, Norge, ca. 36 km øst for Voss langs E16 og 12 km vest for Gudvangen inderst i Nærøyfjorden. Det nuværende hotel blev bygget i 1960, udvidet i 1966, og har nu 124 rum og plads til 218 gæster.

Historie 
Stalheim Hotel blev første gang åbnet den 15. maj 1885 med 10 enkelt udstyrede rum. Dette hotel brændte ned den 20. februar 1900 uden nogle ofre. Hotellet blev genopbygget, men gik tabt i en ny brand i november 1902. I 1906-07 blev Meinhardts Hotel på Voss revet ned og flyttet til Stalheim, som det tredje hotel på stedet. Nogle år senere blev hele hotellet flyttet 37 m mod afgrunden og udvidet med en stor ny fløj. 

Under 2. Verdenskrig i 1943 oprettede den tyske organisation Lebensborn børnehjemmet Stalheim på Stalheim turisthotel med hundred børnepladser.

Natten til den 22. juni 1959 brændte hotellet ned for tredje gang. Denne gang omkom 23 mennesker i den eksplosive brand, bedre kendt som Stalheim-branden.

Beliggenhed 
Hotellet ligger ca. 380 m over havet på toppen af den berømte og berygtede Stalheimskleivi, med udsigt over Nærøydalen, som sammen med Nærøyfjorden blev optaget på UNESCOs Verdensarvsliste i 2004.

Se også 
 Fra Stalheim - et hovedværk i norsk nationalromantisk kunst, malet af J.C. Dahl i 1842

Referencer

Eksterne henvisninger 
 Officiell side
 Flere branner og gjeno-ppbygning fra SSB
 Bilder av alle de fire hotellene 

Hoteller i Norge
Etableret i 1885
Marie af Baden (1782-1808)

Marie af Baden (; 7. september 1782 – 20. april 1808) var en tysk prinsesse af Baden. Som ægtefælle til Frederik Vilhelm af Braunschweig-Wolfenbüttel var hun hertuginde af Braunschweig-Wolfenbüttel fra 1806 til 1807, hvor Braunschweig-Wolfenbüttel blev indlemmet i Kongeriget Westfalen.

Biografi 
Marie blev født den 7. september 1782 i Karlsruhe i Baden som femte datter af Arveprins Karl Ludvig af Baden og Amalie af Hessen-Darmstadt.

Hun blev gift den 1. november 1802 i Karlsruhe med Hertug Frederik Vilhelm af Braunschweig-Wolfenbüttel, der var fjerde søn af Karl Vilhelm Ferdinand af Braunschweig-Wolfenbüttel og Augusta af Storbritannien.

Da hendes svigerfader døde i 1806, blev hendes mand regerende hertug af Braunschweig-Wolfenbüttel og Marie selv blev hertuginde. Braunschweig-Wolfenbüttel mistede imidlertid sin selvstændighed allerede året efter, da området blev indlemmet i Kongeriget Westfalen i 1807. Hertuginde Marie måtte flygte med sine børn. I første omgang boede hun hos sin søter Dronning Frederikke af Sverige i Malmø, derefter hos sin bror Arveprins Karl af Baden.

Marie døde den 20. april 1808 i Bruchsal i Baden.

Børn 
Marie og Frederik Vilhelm fik to sønner:
 Karl (1804-1873), Hertug af Braunschweig 1815-1830
 Vilhelm (1806-1884), Hertug af Braunschweig 1830-1884.

Eksterne links 

Huset Zähringen
Personer fra Karlsruhe
FC Jazz

FC Jazz er en finsk fodboldklub fra Pori. Den blev grundlagt i 1934 som Porin Pallo-Toverit (PPT). Klubben skiftede navn i 1992.

FC Jazz spiller i finske række . Fra 1984 til 1988 og fra 1991 til 2004 spillede klubben i den øverste liga og har vundet to mesterskabstitler.

Titler
 Finske mesterskab: 1993, 1996

Kendte spillere
  Yuri Gavrilov
  Petri Helin
  Antti Sumiala

Europæisk deltagelse 
UEFA Champions League:

UEFA Cup:

UEFA Intertoto Cup:

Fodboldklubber i Finland
Pori
Etableret i 1934
Antti Sumiala

Antti Markus Sumiala (født 20. februar 1974) er en finsk tidligere fodboldspiller.

Ekstern henvisning
Antti Sumiala på National Football Teams

Fodboldspillere fra Finland
Fodboldspillere fra Sporting Kansas City
Fodboldspillere fra Ikast Forenede Sportsklubber
Fodboldspillere fra NEC Nijmegen
Fodboldspillere fra FC Twente
Fodboldspillere fra IFK Norrköping
Mohamed Zarouni

Mohamed Abdelkarim Mohamed Ismail Al Zarouni (født 6. februar 1972 i Dubai, også stavet Alzarooni) er en emiratisk fodbolddommer. Han har dømt internationalt under det internationale fodboldforbund FIFA siden 2002.

Han har dømt under den regionale liga såvel som AFC Champions League, og den den asiatiske kvalifikation til VM 2014.

Referencer

Eksterne henvisninger 
 Palmarès  worldreferee.com, hentet 23. december 2012 

Fodbolddommere fra Forenede Arabiske Emirater
Personer fra Dubai
Kogleaks (Schoenoplectus)

Kogleaks (Schoenoplectus) er en slægt med ca. 10 arter, der er udbredt på alle kontinenter undtagen Antarktis. Det er bestanddannende, næsten bladløse planter, der består af oprette stængler. De er runde forneden, men ovale eller trekantede i tværsnit foroven. Stænglerne er marvfyldte med talrige luftfyldte kanaler, der forløber fra spidsen og ud i jordstænglerne. Ved spidsen af stænglen findes en sidestillet stand af brune småaks. Et enkelt opret dækblad danner en tilsyneladende forlængelse af stænglen.

 Søkogleaks (Schoenoplectus lacustris)
 Blågrøn kogleaks (Schoenoplectus tabernaemontani)

 Schoenoplectus acutus
 Schoenoplectus americanus
 Schoenoplectus californicus
 Schoenoplectus chuanus
 Schoenoplectus hallii
 Schoenoplectus jingmenensis
 Schoenoplectus juncoides
 Schoenoplectus litoralis
 Schoenoplectus monocephalus
 Schoenoplectus mucronatus
 Schoenoplectus pseudoarticulatus
 Schoenoplectus pungens
 Schoenoplectus subulatus
 Schoenoplectus supinus
 Schoenoplectus triqueter

Halvgræs-familien